## El director general de Cultura visita les Jornades de Còmic de València

*** Se celebren fins al diumenge 25 de maig en el Centre Cultural La Nau**

El director general de Cultura, Miquel Nadal, ha visitat, este divendres, les Jornades de Còmic de València per a fer costat als autors i il·lustradors del sector. Les jornades se celebraran fins al diumenge 25 de maig en el Centre Cultural La Nau.

Miquel Nadal ha traslladat, així, el suport de la Conselleria d’Educació, Cultura, Universitats i Ocupació a la promoció d’este esdeveniment i a iniciatives que fomenten la lectura del còmic.

Els assistents podran visitar més de 70 estands d’editorials, llibreries i artistes i participar en una dotzena de trobades, presentacions, tallers i activitats gratuïtes per a tots els públics.

Les Jornades de Còmic de València estan organitzades per l’Associació Valenciana del Còmic (ASOVALCOM) i l’Aula del Còmic del Vicerectorat de Cultura i Societat de la Universitat de València.

Fecha: 23/05/2025